PERIODEPLAN

|  |  |  |  |
| --- | --- | --- | --- |
| **PERIODE:**  | November- desember | **AVDELING:**  | Roseberget |
| **PROSJEKTTITTEL:**  |
| **EN REISE INN I JULENS MAGI** |
| I denne perioden skal vi stimulere barnas nysgjerrighet, fantasi, lekelyst og utforskertrang. Vi skal bli kjent med de norske juletradisjonene gjennom lek og ulike aktiviteter. Vi skal praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull» |

|  |  |
| --- | --- |
| **FAGLIG BEGRUNNELSE** | **Hvordan skal vi jobbe med temaet?**Vi jobber ut ifra vestre platås LIKT-plakat, og har i denne perioden særlig fokus på **«LIVSGLEDE»** (engasjement, undring, magi, sang og dans, lekende og deltagende, spontanitet) og **«INKLUDERING»** (praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull») |

|  |
| --- |
| **HVA SKAL VI JOBBE MED?** |
| HVA | HVORDAN | HVORFOR |
| *Vi skal skape magi og lek sammen med barna når vi jobber med «en reise inn i julens magi»**Vi skal ut på magiske reiser og lekeoppdrag på uteområdet og i nærmiljøet vårt**Vi skal legge til rette for magisk lek og spennende aktiviteter sammen med barna* | Fantasilek- de voksne skal følge barnas initiativ og være spontane og spille videre på barnas lek. Vi skal tilføre ulike elementer som hører julen til med for eksempel sang og konkreter. Personalet kan gå i rolle- lage til stemmen og hjelpe barna til å se ting som ikke er det (kanskje en liten nisse som lager ramp inne på avdelingen). Personalet skal praktisere aktiv inkludering og støtte barna i leken.Personalet skal inspirere barna til å bruke naturmaterialer i leken, de kan hjelpe barna med å se for seg at gjenstander kan få en annen betydning enn i virkeligheten. Før vi går ut/ på tur gir personalet barna en impuls som kan følges videre med hjelp av en voksen. De voksne skal være lekne og hjelpe barna med å se at det kan være magi over alt.Vi deler opp barnegruppen slik at personalet kan være tettere på barna i lek og aktiviteter. Vi kan finne frem tepper og puter til bygging av for eksempel slott eller hytter. Kanskje vi må hjelpe en alv med å lage julegaver? Vi skal la barna være medskapende i læreprosessene og følge deres initiativ i for eksempel formingsaktiviteter. Vi skal også lese bøker og eventyr som kan gi inspirasjon til lek og ulike aktiviteter. | Barna får brukt fantasien sin, og får erfaring med spontanitet og at leken kan endre seg og ta nye former. Når personalet spiller videre på og hjelper barna til å ta nye elementer inn i leken- utvidere dette barnas lek og de får økt lekekompetanse og erfaringer i leken. Personalet skal være forbilder i leken og vise at det er mange måter å leke på (for eksempel når man lager til stemmen eller endrer dialekt).Barna får erfaringer med symbollek- de må se for seg at gjenstander er noe annet enn de de ser i virkeligheten- og får en rikere lekeverden. Nå vi gir barna en impuls ellet et lekeoppdrag gir dette barna forventninger før vi går ut. Barna kan for eksempel samarbeide om å løse et problem og barna får ta del i et fellesskap der man må øve på å vente på tur, lytte til andre, å dele og hjelpe hverandre- sammen med trygge voksne.Når vi deler i lekegrupper kan personalet være tettere på barna. Vi kan lettere fange opp signaler som barna gir og støtte barna i å holde på leken og utvide leken. Personalet kan også støtte de barna som kanskje synes det er litt vanskelig å komme inn i leken. Vi ønsker også å legge til rette for aktiviteter som barna selv kan velge om de vil delta i og tilnærme seg på egne premisser. Ved å gjøre det spennende og gjøre barna nysgjerrige ønsker nok de fleste å bli med etter hvert. Når vi leser bøker eller eventyr får barna høre samme fortelling og se de samme bildene. Dette kan gi en felles referanse i leken- noe som kan skape fellesskap og trygghet. |

|  |
| --- |
| **VIKTIG INFORMASJON OM DENNE PERIODEN:** |
| * **Luciafeiring 13. desember**
* **Nissefest 20. desember**
* **Julekonsert 18. desember**
* **Fellessamling med de store avdelingene 1, 8 og 15 desember (tema: nisser, lucia og juleevangeliet)**

**Barnehagen er stengt:**Planleggingsdag: fredag 17. 11.1.og 2. juledag: mandag 25.12 og tirsdag 26.12.1.nyttårsdag: mandag 1.1.Obs! Husk å lukke porten å henge på sikkerhetslenken når du kommer og går i barnehagen. |

|  |
| --- |
| **KONTAKTINFO** |
| PEDAGOGISK LEDER: Agata Adamowicz agata.adamowicz@stavanger.kommune.noSilje Carlsen silje.carlsen@stavanger.kommune.no  | ROSEBERGET: Tlf.: 416 46 212 |